|  |  |  |
| --- | --- | --- |
|  |  | |
| Tallinn, Astangu tn 52 korteriühistu:  [astangu52kt@gmail.com](mailto:astangu52kt@gmail.com)  [80017629@eesti.ee](mailto:80017629@eesti.ee)  [tallinn.astangu.tn.52.korteriyhistu@eesti.ee](mailto:tallinn.astangu.tn.52.korteriyhistu@eesti.ee)  [korteriyhistu.astangu.52@eesti.ee](mailto:korteriyhistu.astangu.52@eesti.ee),  [tallinn.haabersti.linnaosa.astangu.tn.52.korteriyhistu@eesti.ee](mailto:tallinn.haabersti.linnaosa.astangu.tn.52.korteriyhistu@eesti.ee)  Svetlana Bogdanova [sbogdanova62@gmail.com](mailto:sbogdanova62@gmail.com) | | 27.07.2018 nr 7.2-2.1/14039-1 |

Teatis kavandatavast haldusaktist

Päästeameti Põhja päästekeskus teostas 19.07.2018 paikvaatluse aadressil Astangu tn 52 , Tallinn, Harju maakond , mille käigus tuvastati tuleohutusnõuete rikkumised, mis on kirjeldatud paikvaatluse protokollis nr 7.2-5.2/1991-1.

Avastatud õigusrikkumiste kõrvaldamiseks kavandatakse anda Tallinn, Astangu tn 52 korteriühistule (80017629) alljärgnevad ettekirjutused:

**1. Tagada hoonesse paigaldatud suitsu- ja soojuse eemaldamise seadmestiku (suitsueemaldussüsteemi) hooldustoimingud ning kajastada need vastavalt kehtivatele nõuetele.**

**Põhjendus:** *haldusmenetluse käigus teostatud paikvaatlusel tuvastati, et hoonesse on paigaldatud suitsu- ja soojuse eemaldamise seadmestik (edaspidi suitsueemaldussüsteem), kuid kohapeal puudus suitsueemaldussüsteemi hooldustoiminguid kajastav dokumentatsioon ning seetõttu ei ole hooldustoimingute teostamine süsteemile tõendatud. Samuti tuvastati paikvaatluse käigus, hoonesse paigaldatud suitsu- ja soojuseemaldussüsteem ei ole töökorras, korrustel puuduvad osaliselt luugid ja elektroonilised juhtimisseadmed ei ole töökorras. Hoone tehnilisel korrusel on olemas eelnimetatud süsteemi komponendid (mootorid ja muud seadmed), kuid süsteem on lahti ühendatud. Esitamata on hooldus-ja kontrolltoimingute teostamist tõendav dokumentatsioon. Tuleohutuse seaduse (TuOS) § 30 lg 1 p 7 kohaselt loetakse suitsu ja soojuse eemaldamise seadmestikku tuleohutuspaigaldiseks, mille omaniku kohustuseks on tagada paigaldise korrashoid ning katkematu toimepidevus, korraldada paigaldise kontrolli ja hooldust ning omada selle kohta dokumentatsiooni (TuOS § 31 punktid 1-3). Tuleohutuse seaduse § 27 kohaselt tuleb paigaldise hooldamisel ja kontrollimisel juhinduda tootja kasutusjuhendist ja õigusaktidest. Siseministri 30.märtsi 2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ (edaspidi määrus nr 17) § 3 lg 2 p 4 kohaselt peab tulekahju puhkemisel ehitisest olema tagatud ohutu evakuatsioon ning § 3 lg 3 kohaselt peavad olulised tuleohutusnõuded olema täidetud kogu ehitise kasutusea vältel. Ehitise vastavus olulistele tuleohutusnõuetele loetakse tõendatuks kui tulekahju puhkemise korral on arvestatud inimeste ohutusega ja vara- või keskkonnakahju minimeerimisega ning kui ehitis vastab mh asjakohasele standardile (määrus nr 17 § 3 lg 4 p 3). Suitsueemaldussüsteem on mõeldud evakuatsiooni ja päästemeeskonna ohutuse tagamiseks. Hoonesse projekteeritud ja ehitatud suitsueemaldussüsteem, mida kasutatakse vastavalt suitsuärastusele ettenähtud kasutamise otstarbele, peab käivituma reaalse tulekahju korral hõlbustamaks evakuatsiooni ja vähendamaks suitsu ja kuumuse poolt tekitatavaid kahjusid. Paigaldise korrashoiutoimingute tegemata jätmisega ei ole tagatud paigaldise katkematu toimepidevus.*

**Alus:** tuleohutuse seadus § 30lg 1p 7 ja § 31 punktid 1-3; siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 3 lg 2p 4, § 3 lg 3, § 3 lg 4 p 3

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 3200 (kolm tuhat kakssada) eurot.**

**2. Tagada hoonesse paigaldatud hädavalgustussüsteemi (avariivalgustus) hooldustoimingud ning kajastada need vastavalt kehtivatele nõuetele.**

**Põhjendus:** *haldusmenetluse käigus teostatud paikvaatlusel tuvastati, et hoonesse on paigaldatud hädavalgustussüsteem, kuid kohapeal puudus süsteemi hooldustoiminguid kajastav dokumentatsioon ning seetõttu ei ole hooldustoimingute teostamine süsteemile tõendatud. Tuleohutuse seaduse (TuOS)§ 30 lg 1 p 5 kohaselt loetakse turvavalgustust (sh hädavalgustussüsteem) tuleohutuspaigaldiseks, mille omaniku kohustuseks on tagada paigaldise korrashoid ning katkematu toimepidevus, korraldada paigaldise kontrolli ja hooldust ning omada selle kohta dokumentatsiooni (TuOS § 31 punktid 1-3).Tuleohutuse seaduse § 27 kohaselt tuleb paigaldise hooldamisel ja kontrollimisel juhinduda tootja kasutusjuhendist ja õigusaktidest. Siseministri 30.märtsi 2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ §3 lg 2 p4 kohaselt peab tulekahju puhkemisel ehitisest olema tagatud ohutu evakuatsioon ning §3 lg 3 kohaselt peavad olulised tuleohutusnõuded olema täidetud kogu ehitise kasutusea vältel. Ehitise vastavus olulistele tuleohutusnõuetele loetakse tõendatuks kui tulekahju puhkemise korral on arvestatud inimeste ohutusega ja vara-või keskkonnakahju minimeerimisega ning kui ehitis vastab mh asjakohasele standardile (määrus nr 17 § 3 lg 4 p 3). Eesti StandardEVS 812-8:2011 Ehitiste tuleohutus. Osa 8: Kõrghoonete tuleohutus p8.7.2 kohaselt teostatakse kõrghoonete hädavalgustuse (turvavalgustus) hooldus asjakohase standardi nõuete alusel. Hädavalgustussüsteemi paigaldamise eesmärgiks on normaalvalgustuse toitepinge katkemise korral tagada koheselt, automaatselt ja vajalikuks ajaks valgustus määratletud alal. Nõuete täitmata jätmise korral ei ole ehitise vastavusolulistele tuleohutusnõuetele, tagatud hädavalgustuse töökindlus ning ohutu ja kiire evakuatsioon hoonest.*

**Alus:** tuleohutuse seadus§ 27,§ 30 lg 1p 5ja § 31 punktid 1-3; siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 3 lg 2p 4, §3 lg 3, § 3 lg 4 p 3

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 3200 (kolm tuhat kakssada) eurot.**

**3. Taastada tuletõrje voolikusüsteemi töökord ning tagada nõuetekohasus (kontroll ja hooldus vastavalt kehtivale õiguslikule regulatsioonile).**

**Põhjendus:** *haldusmenetluse käigus teostatud paikvaatlusel tuvastati, et hoonesse on paigaldatud tuletõrje voolikusüsteem. Hoones puudub tuletõrje vooliku- ja suitsutõrjesüsteemi indikatsiooni- ja juhtimistabloo. Paikvaatluse käigus ei esitatud tuletõrje voolikusüsteemi ümberehitamise kohta dokumentatsiooni, mille alusel oleks võimalik tuvastada süsteemi nõuetele vastavus. Tuleohutuse seaduse § 3 lg 1 p 1 kohaselt on isik kohustatud järgima tuleohutusnõudeid ning § 3 lg 1 p 4 kohaselt tagama ehitises nõutavate päästevahendite ja tuleohutuspaigaldiste olemasolu ja korrashoiu. Tuleohutuse seaduse § 30 lg 1 p 8 kohaselt on tuletõrje voolikusüsteem tuleohutuspaigaldis. Tuleohutuse seaduse § 31 kohaselt peab tuleohutuspaigaldise omanik tagama tuleohutuspaigaldise korrashoiu ja katkematu toimepidevuse, korraldama ettenähtud juhtudel tuleohutuspaigaldise vaatlust, kontrolli ja hooldust ja peab omama dokumentatsiooni tuleohutuspaigaldise ja selle kontrolli ning hoolduse kohta. Voolikusüsteemi korrashoid tagatakse süsteemi regulaarse vaatluse, kontrolli ja hooldusega ning tulemused fikseeritakse kirjalikku taas esitamist võimaldavas vormis. Siseministri 30. augusti 2010 määruse nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 16 lg 1 kohaselt vaatab omanik üks kord kvartalis üle voolikusüsteemi seisukorra, § 17 lg 1 järgi juhindutakse voolikusüsteemi kontrollimisel ja hooldamisel standardiseeria EVS-EN 671 nõuetest ning voolikusüsteemi juurde kuuluvate osade tootjapoolsetest juhistest. Tuletõrje voolikusüsteemi nõuetekohasuse tagamata jätmisega eiratakse seadusest tulenevaid nõudeid ning tulekahju puhkemise korral võib tekkida reaalne oht isikute elule ja varale.*

*Tuletõrje voolikusüsteemi paigutus peab võimaldama seda kasutada esmase tulekustutusvahendina hoone kasutaja poolt , samuti rahuldama päästetööde teostamise nõudeid.*

**Alus:** tuleohutuse seaduse § 3 lg 1 p 1 ja p 4; § 30 lg 1 p 8; § 31, siseministri 30.08.2010 määrus nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 16 lg 1; § 17 lg 1

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 3200 (kolm tuhat kakssada) eurot.**

**4. Varustada hoone korrustel asuvad ja tähistamata evakuatsioonipääsu uksed nõuetekohase evakuatsioonimärgistusega.**

**Põhjendus:** *haldusmenetluse käigus teostatud paikvaatlusel tuvastati, et hoone evakuatsioonipääsud korrustel on osaliselt tähistamata nõuetekohase evakuatsioonimärgistusega. Tuleohutuse seaduse § 3 lg 1 p 1 kohaselt on isik kohustatud järgima tuleohutusnõudeid. Tuleohutuse seaduse § 3 lg 1 punkti 6 kohaselt on isik kohustatud tagama ohutu evakuatsiooni. Tuleohutuse seaduse § 6 lg 2 kohaselt ehitises, kus on nõutud rohkem kui üks evakuatsiooni- või hädaväljapääs ning evakuatsioonitee, tuleb need tähistada vastava tuleohutusmärgiga. Siseministri 30. märtsi 2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 sätestab, et enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama määruse 6. peatükis sätestatud nõuetele, arvestades § 3 lõikes 4 sätestatut. Sama määruse § 45 lg 2 p 1 sätestab, et evakuatsioonitee peab olema kergesti tuvastatav, tähistatud vastava märgistusega, lihtsalt juurdepääsetav ja kasutatav. Evakuatsioonipääsu nõuetekohase tähistusega tagatakse ehitisest kiire ja ohutu evakuatsiooni võimalikkus.*

**Alus:** tuleohutuse seadus §3 lg 1p 1, p 6, §6 lg 2; siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 45 lg 2 p 1

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 1000,00 (üks tuhat) eurot.**

**5. Tagada hoones nõuetekohaste tuletõkkesektsioonide moodustamine.**

***Põhjendus:*** *haldusmenetluse käigus teostatud paikvaatlusel tuvastati, et hoones pole vastavalt Siseministri 30.03.2017 määrusele nr 17 „Ehitisele esitatavad tuleohutusnõuded ja nõuded tuletõrje veevarustusele“ ja Eesti standardile EVS 812-8:2011 moodustatud tuletõkkesektsioone (ustel puuduvad tähised selle kohta, et uksed vastavad tuletõkkeuste , puuduvad tuletõkkeuksed, läbiviigud nõuetekohaselt täitmata). Määruse § 11 lg 1 ja lg 2 järgi jaotatakse hoone tuletõkkesektsioonideks selliselt, et tulekahju ühes tuletõkkesektsioonis põhjustaks võimalikult vähe ohtu hoonele, inimestele, varale või keskkonnale ning kahju piirduks selle tuletõkkesektsiooniga, milles tulekahju alguse sai. Tuletõkkesektsioon moodustatakse seintest, põrandatest, lagedest, sealhulgas vahelagedest, katuslagedest, ripplagedest, ustest, akendest, tuletõkkeklappidest, läbiviigu tihenditest ja teistest hoone osadest. Standardis EVS 812-8:2011 on välja töötatud lahendused, mille järgi olemasolevates kõrghoonetes tuletõkkesektsioonid moodustatakse. Vastavalt standardis olevale punktile 11.1.1 varustatakse tuletõkkeustega järgmised hooneosad:*

* *Suitsuvaba trepikoda – EI30*
* *Liftišahti ees olev ruum – EI30*
* *Tehnilised ruumid – EI30 (peakilbiruum, suitsutõrjeseadmete ruumid ,automaatse tulekahjusignalisatsioonisüsteemi ruum*
* *keldrikorrusel asuvad hoiuruumid EI60*

*Tuleohutuse seaduse § 3 lg 1 p 1 järgi on isik kohustatud järgima tuleohutusnõudeid ja § 3 lg 1 p 6 järgi on isik kohustatud tagama ohutu evakuatsiooni. Tuletõkkesektsioonide mitte moodustamisega ei ole tagatud hoonest ohutu evakuatsioon ega suitsu ja tule leviku tõkestamise katlaruumis tekkida võiva tulekahju korral.*

**Alus:** Tuleohutuse seadus § 3 lg 1 p 1; § 3 lg 1 p 6

Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 11 lg 1; § 11 lg 2

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 3200 (kolm tuhat kakssada) eurot.**

**6. Tagada hoone piksekaitsesüsteemi hooldus.**

**Põhjendus:** *haldusmenetluse käigus teostatud paikvaatlusel selgitati menetlusosalise kauduvälja, et hoonel on olemas piksekaitse. Kohapeal ei olnud menetlusosalisel esitada hooldusdokumentatsiooni piksekaitse kontrolli kohta*. *Tuleohutuse seaduse 30 lg 1 punkti 6 kohaselt nimetatakse piksekaitset tuleohutuspaigaldiseks. Sama seaduse § 32 lg 1 sätestab, et tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet. Seaduse § 31 kohaselt peab tuleohutuspaigaldise omanik tagama tuleohutuspaigaldise korrashoiu ja katkematu toimepidevuse, korraldama ettenähtud juhtudel vaatlust, kontrolli ja hooldust ning omama dokumentatsiooni kontrolli ja hoolduse kohta. Piksekaitsesüsteemidele esitatud nõuded on täidetud, kui järgitakse standardis EVS-EN 62305 sätestatut. Eesti Standardi EVS-EN 62305-3:2007 „Piksekaitse“ osa 3 „Ehitisele tekitatavad füüsikalised kahjustused ja oht elule“ punkti E.7 „piksekaitsesüsteemi hooldus ja kontroll“ kohaselt tuleb piksekaitsesüsteemi täielik kontroll teostada vähemalt üks kord iga kahe või nelja aasta tagant, sõltuvalt piksekaitse tasemest. Piksekaitsesüsteemi visuaalne kontroll teostatakse vastavalt kas ühe või kahe aasta tagant.*

**Alus:** tuleohutuse seadus§ 3 lg 1 p 4, § 31 p 2, § 32 lg 1

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 3200 (kolm tuhat kakssada) eurot.**

**7. Varustada kogu hoone hõlmav tulekahjusignalisatsioonisüsteemiga.**

***Põhjendus:*** *Tuleohutusülevaatuste käigus tuvastati, et kõrghoones kehtivas ehitusprojektis ettenähtud tulekahjusignalisatsioonisüsteem ei ole töökorras. Automaatne tulekahjusignalisatsioonisüsteem peab olema hoones, millel on rohkem kui kaheksa korrust.*

*Olemasolev hoone tuleb varustada automaatse tulekahjusignalisatsioonisüsteemiga, kasutades analoogadresseeritavat süsteemi.*

*Vabariigi Valitsuse 07.01.2013 määruse nr 1 „Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 5 p 3 kohaselt hoonele projekteeritakse üldjuhul kogu hoonet hõlmav tulekahjusignalisatsioonisüsteem.*

*Standardis EVS 812-8:2018 „Kõrghoonete tuleohutus“ on välja töötatud lahendused, mille järgi olemasolevates kõrghoonetes saab tagada ja taastada tuleohutuse.*

**Alus:** Vabariigi Valitsuse 07.01.2013 määruse nr 1 „Nõuded tulekahjusignalisatsiooni-süsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 5 p 3;

Siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; §30 lg 2 p4

**Täitmise tähtaeg : 01.12.2019**

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 3200 (kolm tuhat kakssada) eurot.**

Haldusmenetluse seaduse § 40 lg 1 alusel on Teil õigus esitada asja kohta oma arvamus, selgitused ja vastuväited. Palume Teil selgitused ja vastuväited kavandatavate ettekirjutuste ja tähtaegade osas esitada **hiljemalt 20.08.2018.** Päästeameti Põhja päästekeskuse postiaadressile [pohja@rescue.ee](mailto:pohja@rescue.ee) või e-posti aadressile [juri.marinets@rescue.ee](mailto:juri.marinets@rescue.ee). Kui määratud tähtajaks Teie vastust meie kavandatavate haldusaktide kohta meile ei laeku, loeme, et Teil ei ole asja kohta vastuväiteid.

Lugupidamisega

(allkirjastatud digitaalselt)

Juri Marinets

Ohutusjärelevalve büroo juhtivinspektor

Põhja päästekeskus

+372 526 0518

e-post [juri.marinets@rescue.ee](mailto:juri.marinets@rescue.ee)